သီရိသူရကျော်တံဆိပ်

သီရိသူရကျော်တံဆိပ် သည် ပြည်ထောင်စုသမ္မတမြန်မာနိုင်ငံတော် က ချီးမြှင့်သည့် စွမ်းဆောင်မှုဆိုင်ရာဂုဏ်ထူးဆောင်တံဆိပ် တစ်ခုဖြစ်သည်။ နိုင်ငံ ဖွံ့ဖြိုးတိုးတက်ရေး အတွက် ပြည်ပနိုင်ငံများနှင့် ကဏ္ဍအသီးသီးတွင် ပူးပေါင်းဆောင်ရွက်ရာ၌ စွမ်းစွမ်းတမံဆောင်ရွက်ခဲ့ကြ သော ပုဂ္ဂိုလ်များအား ဂုဏ်ပြုချီးမြှင့်နိုင်ရန်အလို့ငှာ ပေးအပ်ချီးမြှင့်သည့် တံဆိပ် လည်း ဖြစ်သည်။ယင်းတံဆိပ် ကို နိုင်ငံတကာစစ်ဘက်ပူးပေါင်းဆောင်ရွက်မှုတံဆိပ် တစ်ခု အဖြစ် သတ်မှတ်သည်။ သမိုင်းအကျဉ်း နှင့် ရည်ရွယ်ချက် ၂၀၂၁ မြန်မာနိုင်ငံစစ်အာဏာသိမ်းပြီး နောက်ပိုင်းဖွဲ့စည်းလိုက်သည့် နိုင်ငံတော်စီမံအုပ်ချုပ်ရေးကောင်စီ က ၂၀၂၄ ခုနှစ် မေလ ၂၀ရက်နေ့တွင် နဂိုမူလ ဂုဏ်ထူးဆောင်ဘွဲ့များ၊ ဂုဏ်ထူးဆောင်တံဆိပ်များဆိုင်ရာပြဋ္ဌာန်းချက် ထဲ အသစ်ဖြည့်စွက်ပြဋ္ဌာန်းပြီး သတ်မှတ်လိုက်သော တံဆိပ်တစ်ခုဖြစ်သည်။ ယင်းတံဆိပ်ကို ခေတ်မီ တပ်မတော် တည်ဆောက်နိုင်ရန် နိုင်ငံတကာစစ်ဘက် ပူးပေါင်းဆောင်ရွက်ရေးကိစ္စရပ်များတွင် စွမ်းစွမ်းတမံဆောင်ရွက်ခဲ့ကြသူများအား ပေးအပ်သည်။ ချီးမြှင့်ခြင်းခံရသူများ ရုရှားဖက်ဒရေးရှင်းနိုင်ငံ မှ စစ်ဘက်ဆိုင်ရာ အရာရှိကြီး (၁၂) ဦး အား ပေးအပ်ချီးမြှင့်သည်။ နောက်ထပ်ကြည့်ရန် သီရိသီဟကျော်တံဆိပ် သီရိဇေယျကျော်တံဆိပ် သီရိသိင်္ခကျော်တံဆိပ် သီဟဗလတံဆိပ် သူရဲကောင်းမှတ်တမ်းဝင်တံဆိပ် ကိုးကား ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ ကဏ္ဍ:စွမ်းဆောင်မှုဆိုင်ရာ ဂုဏ်ထူးဆောင်တံဆိပ်များ